ชาติชาย พยุหนาวีชัย

ชาติชาย พยุหนาวีชัย (เกิด 15 มิถุนายน พ.ศ. 2503) ชื่อเล่น บู๊ เป็นอดีตผู้อำนวยการธนาคารออมสินและอดีตรองหัวหน้าพรรคชาติไทยพัฒนา

 ประวัติ 
ชาติชายเกิดเมื่อวันที่ 15 มิถุนายน พ.ศ. 2503คนตามข่าว : ‘ชาติชาย พยุหนาวีชัย’ นั่งยาวผอ.แบงก์ออมสิน มติชน เป็นลูกคนที่ 2 จากพี่น้องทั้งหมด 11 คนในครอบครัว และมีน้องชายคือ วิชิต พยุหนาวีชัย ประธานเจ้าหน้าที่บริหาร บมจ.ศรีสวัสดิ์ แคปปิตอล 1969

 ประวัติการศึกษา 

 บริหารธุรกิจดุษฎีบัณฑิตกิตติมศักดิ์ มหาวิทยาลัยธรรมศาสตร์
 ปรัชญาดุษฎีบัณฑิต (รัฐประศาสนศาสตร์) มหาวิทยาลัยอีสเทิร์นเอเชีย
 บริหารธุรกิจดุษฎีบัณฑิตกิตติมศักดิ์ มหาวิทยาลัยราชภัฏสวนสุนันทา
 ศิลปศาสตรดุษฎีบัณฑิตกิตติมศักดิ์ (การเงินและการธนาคาร) มหาวิทยาลัยศรีปทุม
 ศิลปศาสตรดุษฎีบัณฑิตกิตติมศักดิ์ (นโยบายสาธารณะและการจัดการ) มหาวิทยาลัยเกษมบัณฑิต
 บริหารธุรกิจดุษฎีบัณฑิตกิตติมศักดิ์ (การจัดการ) มหาวิทยาลัยเทคโนโลยีราชมงคลล้านนา
 บริหารธุรกิจมหาบัณฑิต (MBA) จุฬาลงกรณ์มหาวิทยาลัย
 บริหารธุรกิจบัณฑิต (BBA) มหาวิทยาลัยธรรมศาสตร์

 การทำงาน 
ชาติชาย เริ่มทำงานในธนาคารกสิกรไทยตั้งแต่ พ.ศ. 2526 ในฝ่ายพัฒนาธุรกิจ และทำงานเรื่อยมาจนกระทั่งเป็นรองกรรมการผู้จัดการ ธนาคารกสิกรไทย ในปี พ.ศ. 2555เปิดประวัติ ชาติชาย พยุหนาวีชัย จับตาปรับ ครม.ทีมเศรษฐกิจคนใหม่ ประชาชาติธุรกิจ ต่อมาใน พ.ศ. 2557 ได้รับการแต่งตั้งให้ดำรงตำแหน่งเป็นผู้อำนวยการธนาคารออมสิน คนที่ 16 จนครบวาระในปี พ.ศ. 2563 

ขณะดำรงตำแหน่งผู้อำนวยการธนาคารออมสินนั้นเขาเคยมีข่าวลือว่าเป็นผู้ที่ได้รับการทาบทามให้ดำรงตำแหน่งเป็นรัฐมนตรีว่าการกระทรวงการคลังแต่เขาปฏิเสธ ต่อมาในเดือนกุมภาพันธ์ได้ปรากฏข่าวว่าพรรคพลังประชารัฐได้ทาบทามชาติชายให้ร่วมงานเป็นทีมเศรษฐกิจของพรรคซึ่งนายสันติ พร้อมพัฒน์ เลขาธิการพรรค ได้ยืนยันว่าอยู่ในระหว่างการเจรจา แต่ท้ายที่สุดก็ไม่มีความคืบหน้าแต่อย่างใด

ในวันที่ 15 มีนาคม พ.ศ. 2566 พรรคชาติไทยพัฒนาได้เปิดตัวชาติชายเป็นทีมยุทธศาสตร์เศรษฐกิจของพรรค ในการเลือกตั้งสมาชิกสภาผู้แทนราษฎร พ.ศ. 2566 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 2 สังกัดพรรคชาติไทยพัฒนาแต่ไม่ได้รับการเลือกตั้ง

 อ้างอิง 

หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:นักการเมืองไทย
หมวดหมู่:พรรคชาติไทยพัฒนา